Rudolf Hrušínský starší

Rudolf Hrušínský starší (* 17. október 1920, Nový Etynk – † 13. apríl 1994, Praha) bol významný český herec. Okrem toho tiež pôsobil aj ako divadelný a filmový režisér, je takisto autorom jednej detektívnej divadelnej hry První případ z roku 1944, začiatkom 90. rokov krátko zasadal ako poslanec Snemovne ľudu Federálneho zhromaždenia.

 Životopis 
Ide o potomka významného hereckého rodu Červíčkovcov a Budínských. Matka Hermína Červíčková, otec Rudolf Hrušínský (vlastným menom Rudolf Böhm). Narodil sa v juhočeskom Novom Etynku (dnes Nová Včelnice) doslova za javiskom po predstavení Taneček panny Márinky. Cestoval s kočovnou spoločnosťou svojej babičky Anny Budínskej-Červíčkovej. Už v detstve hral niekoľko rolí v divadle. Neskôr sa rodina usadila v Prahe.

Študoval na gymnáziu, ale pre časté absencie kvôli divadelnej činnosti bol vylúčený. Uvažoval o rôznych povolaniach (napr. právnik), ale nakoniec sa stal hercom. Jeho prvým profesionálnym pôsobiskom sa stala holešovická Uranie (1935) a Burianovo Déčko. V tej dobe začal vystupovať v prvých filmoch, do svojich 25 rokov hral v 17 filmoch. V období 1940-1943, 1945-1948 a znova potom v rokoch 1949-1950 pôsobil v Divadle na VinohradochZ. Sílová, R. Hrdinová, A. Kožíková, V. Mohylová : Divadlo na Vinohradech 1907–2007 - Vinohradský ansámbl, vydalo Divadlo na Vinohradech, Praha, 2007, str. 192, v rokoch 1950-1960 v Mestských divadlách pražskýchMarie Valtrová: ORNESTINUM, Slavná éra Městských divadel pražských, Brána, Praha, 2001, str. 191, ISBN 80-7243-121-8 . Od roku 1960 bol v angažmán v Národnom divadle v PraheKolektiv autorů: Národní divadlo a jeho předchůdci, Academia, Praha, 1988, str. 168 .

V roku 1968 bol medzi prvými päťdesiatimi signatármi článku Ľudovíta Vaculíka 2000 slov. Pretože ani po silnom nátlaku v čase normalizácie svoj podpis neodvolal, bol niekoľko rokov bez práce a mal zakázanú činnosť. Prišiel tým nielen o rad filmových a televíznych rolí, ale aj o miesto pedagóga na DAMU, o významné zahraničné filmové ponuky a mal aj zákaz pracovať v rozhlase a režírovať v divadlách.

Do filmu ho vrátil František Vláčil za cenu ústupku režimu, keď s ním nakrútil snímku Dým bramborové natě podľa románu Bohumila Říhu (veľmi odlišne od miestami trochu naivne pôsobiacej predlohy "Doktor Meluzin").

V roku 1977 podpísal antichartu (zoznam signatárov bol uverejnený v denníku Rudé právo).

náhľad|Rudolf Hrušínský v Národnom divadle v roku 1988

Po prevrate v roku 1989 sa krátko zapojil aj do politiky. Vo voľbách roku 1990 zasadol do Snemovne ľudu za Občianske fórum (volebný obvod Stredočeský kraj). Po rozklade Občianskeho fóra v roku 1991 pôsobil v parlamentnom klube NOF (Nezávislí poslanci Občianskeho fóra). Vo Federálnom zhromaždení zotrval do volieb roku 1992. Podľa jeho syna nemal pôvodne o aktívnu politickú kariéru záujem a na kandidátku Občianskeho fóra nastúpil s tým, aby bol zaradený na jej spodnej pozícii. Lenže vo voľbách získal tak veľké množstvo preferenčných hlasov, že po zvolení za poslanca nechcel rezignovať na mandát a tak vo Federálnom zhromaždení strávil celé volebné obdobie. Ako uvádza jeho syn, z parlamentu odchádzal po dvoch rokoch sklamaný aktívnou politikou.

 Osobný život 
Oženil sa v decembri 1945, v roku 1946 sa narodil syn Rudolf, v roku 1955 Jan, obaja sa stali tiež hercami, herci sú aj jeho vnuci Kristýna Hrušínská a Rudolf Hrušínský najmladší.

 Ocenenia 
náhľad|Pamätná doska Rudolfa Hrušínského v Novej Včelnici
 Titul zaslúžilý umelec (1965)
 Laureát Štátnej ceny (1965)
 Ocenenie Zaslúžilý člen Národného divadla (1982)
 Titul národný umelec (1988)
 TV Rolnička
 Malé zlaté slnko (za Rozmarné léto)
 Strieborná medaila na MFF v Sitges (Spalovač mrtvol)
 Cena za herecký výkon na MFF v San Sebastian (Vražda po našem)
 Trilobit 

 Filmy (výber) 

 Referencie 

 Iné projekty 

 Externé odkazy 
 Rudolf Hrušínský na stránkach Národného divadla 


 Rudolf Hrušínský na Dabingforum.cz
 Rudolf Hrušínský v cykle Českej televízie Příběhy slavných 

Kategória:Českí herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Českí divadelní režiséri
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Poslanci Snemovne ľudu Federálneho zhromaždenia
Kategória:Českí skauti
Kategória:Osobnosti z Prahy